kardosdrur/scandi-wiki huggingface dataset:
Saint-Estève

Saint-Estève (på Catalansk: Sant Esteve del Monestir) er en by og kommune i departementet Pyrénées-Orientales i Sydfrankrig.

Saint-Estève er også hovedby i et kanton af samme navn.

Byen ligger ganske tæt på Perpignan og er derfor blevet udbygget kraftigt siden 60'erne, så den er i dag den 3. største by i departementet.

Geografi 
Saint-Estève ligger kun 4 km nordøst for Perpignan centrum. Andre nabobyer er mod nordøst Baixas (6 km), mod nord Peyrestortes (7 km) og mod øst Baho (2 km).

I den nordlige del af kommunen er der stadig vinmarker og frilandsgartnerier.

Floden Têt løber syd om byen og udgør delvist kommunegrænsen til Perpignan.

Historie 
Saint-Estève og dets kloster nævnes første gang i 843 som baselica S. Stephani in loco Acutiano. Etienne er den franske version af Stephani og navnet Saint Etienne benyttedes også på Cassinis franske kort fra det 18. århundrede. Det er dog den catalanske version Estève, som benyttes i dag.

Kirken Saint-Etienne blev bygget i det 11. og 12. århundrede. Klokketårnet er dog først tilføjet i det 19. århundrede.

Indbyggertallet i middelalderen var beskedent. I 1355 var der 80 husstande og i 1515 kun 5. I det 18. århundrede og 19. århundrede steg befolkningstallet indtil det stabiliserede sig omkring 1400 indbyggere fra 1880.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Anja Bo

Anja Bo (født 1977) er en dansk journalist.

Anja Bo er uddannet i socialvidenskab og journalistik fra Roskilde Universitet.
Hun har tidligere været reporter på TV2 Nyhederne, Deadline og TV-avisen.
I efteråret 2007 blev hun vært på DR's tv-program Deadline 17,
men ved en sparerunde i efteråret 2014 blev hun afskediget.

Henvisninger 

Tv-værter fra Danmark
Journalister fra Danmark
Ansatte i DR
Studieværter på Deadline
Prades (Pyrénées-Orientales)

Prades (på catalansk: Prada de Conflent) er en by og kommune i departementet Pyrénées-Orientales i Sydfrankrig.

Prades er også hovedby i et arrondissement og et kanton af samme navn.

Geografi 
Prades ligger midt i det gamle landskab Conflent ved floden Têt og for foden af Canigou-massivet.
Nærmeste større by er Perpignan 40 km mod øst. I umiddelbar nærhed ligger Villefranche-de-Conflent mod sydvest og Vernet-les-Bains mod syd.

Historie 
Stedet nævnes første gang i 843, hvor Karl den Skaldede giver villaen Prada til greven af Urgell og Cerdagne. Greven giver villaen til abbediet Sainte-Marie de Lagrasse omkring 855. Prades var herefter et herskab under Lagrasse helt til revolutionen..

I det 11. århundrede nævnes den nuværende sognekirke Saint-Pierre.

I det 13. århundrede får Prades en befæstet mur. I det 16. århundrede bliver den forstærket, men den er siden blevet revet ned.

I februar 1939 ankom flygtninge fra den spanske borgerkrig i titusindvis til Prades med tog fra Latour-de-Carol. Kvinder og børn blev evakueret, mens mændene blev tilbageholdt under opsyn af det 81. infanteriregiment.Blandt dem var (Pablo) Pau Casals. I de følgende interesserede han sig for andre eksil-spanieres skæbne i området. De spanske flygtninge udgjorde en vigtig del af modstandsbevægelsen i departementet under den tyske besættelse. Den 29. juli 1944 angreb 150 spanske og 50 franske modstandsfolk sammen Gestapos hovedkvarter i Prades.Det lykkedes dog ikke at indtage hovedkvarteret trods 5 timers hård kamp.

I 1950 arrangerede Pau Casals, som var blevet boende i Prades, en musikfestival, som efterfølgende kom til at bære hans navn. Pau Casals deltog selv i den årlige festival indtil 1966, som samlede nogle af tidens største instrumentalister.

Yderligere tiltag bidrog til kulturlivet i Prades. I 1955 startede den første filmklub i byen på initiativ af borgmesteren Louis Monestier og Marcel Tariol. I 1959 startede René Clair og Pau Casals en filmfestival, Les Rencontres Cinématographiques Internationales de Prades, som stadig afholdes hvert år i den tredje uge i juli. Endelig har byen siden 1968 været vært for den catalanske sommeruge (Universitat Catalana d'Estiu).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
SP

SP kan henvise til:
 Den Særlige Pensionsopsparing – dansk pensionsordning
 Socialistische Partij – politisk parti i Nederlandene
Lukoml kraftværk

Lukoml kraftverk  er et varmekraftværk i Hviderusland, som er beliggende i byen Novalukolm i Vitebsk voblast. Det har en installeret produktionskapacitet på 2400 MW, fordelt på 8 turbiner. Dette er et af Øst-Europas største kraftværker målt efter effekt. Anlægget blev påbegyndt omkring 1965 og stod færdigt i 1972. Brændselskilden er naturgas og olie.

Links 
 IndustCards 

Gaskraftværker
Oliekraftværker
Bygninger, konstruktioner og anlæg i Hviderusland
Minsk-4 kraftværk

Minsk kraftverk nr 4 ( ) er et termisk kraftvarmeværk i Hviderusland og er en filial af hviderussiske energiselskab Minskenergo (). Det har en installeret produktionskapacitet på 1200 MW fordelt på 6 turbiner. Det er et af Østeuropas største kraftværker målt på effekt. Anlægget blev påbegyndt omkring 1974 og stod færdigt i 1996. Brændselskilderne er naturgas og olie.

Eksterne henvisninger 
 IndustCards .

Bygninger, konstruktioner og anlæg i Hviderusland
Termiske kraftværker
Gaskraftværker
Oliekraftværker
4 kraftværk
Hviderussiske rubler

Hviderussiske rubel (BYR) er møntenheden i Hviderusland. Der går 100 hviderussiske kopek til en rubel, men kopekerne bliver ikke brugt fordi de er blevet næsten værdiløse på grund af inflation.

Sedler 

rubler
Børge Diderichsen

Børge Diderichsen (13. november 1906 i København – 23. maj 1989) var en dansk teolog og politiker, bror til Paul Diderichsen.

Han var søn af dommer Kristian Diderichsen og hustru Agnes f. Krag, blev student fra Herlufsholm 1924, cand.theol. 1931, var på studieophold i Berlin 1931–32, i Marburg 1932 og 1937–38 og på flere kortere studieophold i Uppsala. Han var manuduktør og timelærer ved Det Kongelige Døvstummeinstitut 1934, kaldskapellan i Assens 1934–38, men var fra 1939 knyttet til Teologisk Laboratorium ved Københavns Universitet som manuduktør og senere undervisningsassistent, lektor og professor. Han var lærer ved Blågård Seminarium 1947, lektor i dansk sprog og litteratur ved Kiels Universitet 1950–55, bibliotekar ved Det Kongelige Bibliotek og Universitetsbiblioteket 1955–62 og seminarielektor 1961–65.

Diderichsen blev dr.theol. i 1962 fra Københavns Universitet og var fra 1965 til 1976 professor i Det Ny Testamente samme sted. Teologisk var han præget af eksistensteologien. Fra 1971 til 1982 var han leder af Kirkeministeriets særuddannelse af præster.

Efter at have været medlem af Venstre siden 1930'erne blev han i 1964 medlem af Folketinget for partiet. Sammen med partifællen Niels Westerby hoppede han imidlertid til Liberalt Centrum allerede i 1965 efter at have befundet sig i opposition til partiets politiske linje og samarbejde med Det Konservative Folkeparti. Begge var aktive i fraktionen Liberal Debat og tilhængere af Thorkil Kristensen. 

Han var Ridder af Dannebrog, formand for Danmarks Kristelige Studenterforbund 1928–29, næstformand for Teologisk Forening 1945–50, medlem af bestyrelsen for Blågård Seminarium fra 1967, næstformand 1969, af bestyrelsen i Forbundet af lærere ved de højere læreanstalter 1969, medstifter af Dansk-Tysk Selskab og medlem af bestyrelsen 1969, formand 1972, medlem af Pastoralseminariets direktion 1970, næstformand samme år og medlem af flere andre råd, kommissioner og foreninger.

Kilder 
 Kraks Blå Bog 1974 (PDF)
 Børge Diderichsen i Den Store Danske

Eksterne henvisninger 
 

Teologer fra Danmark
Debattører fra Danmark
Professorer fra Københavns Universitet
Folketingsmedlemmer i 1960'erne
Tidligere folketingsmedlemmer fra Venstre
Tidligere folketingsmedlemmer fra Liberalt Centrum
Personer fra København
Bibliotekarer fra Danmark
Riddere af Dannebrog
Foreningsformænd fra Danmark
Ansatte ved Kiels Universitet
Herlovianere
Tigerland

Tigerland er en film af Joel Schumacher fra 2000, med Colin Farrell i hovedrollen som Privat Roland Bozz, og finder sted i en træningslejr for soldater, der skal sendes til Vietnamkrigen. Sammen med sin kammerat Jim Paxton (Matthew Davis) går Bozz og Paxton gennem meget ubehagelige oplevelser på vej til "Tiger Land", det tætteste de kommer på krigen. 

Tigerland var navnet på en United States Army-træningslejr placeret på Fort Polk i Louisiana som en del af den amerikanske hær Advanced Infantry Training Center. Handlingen i filmen er baseret på denne træningslejr. Filmen blev en succes for Colin Farrel.

Medvirkende 

 Colin Farrell – Pvt. Roland Bozz
 Matthew Davis – Pvt. Jim Paxton
 Clifton Collins, Jr. – Pvt. Miter
 Tom Guiry – Pvt. Cantwell
 Shea Whigham – Pvt. Wilson
 Russell Richardson – Pvt. Johnson
 Nick Searcy – Capt. Saunders
 Afemo Omilami – Sfc. Ezra Landers
 James MacDonald – Ssgt. Thomas
 Keith Ewell – Sgt. Oakes
 Matt Gerald – Sgt. Eveland
 Stephen Fulton – Sgt. Drake
 Michael Shannon – Sgt. Filmore
 Cole Hauser – SSgt. Cota

Eksterne henvisninger 
 Official Web Site 
 

Dramafilm fra USA
Amerikanske film fra 2000
Erling Bjøl

Erling Bjøl (født 11. december 1918 i Kalundborg) er en dansk historiker, politolog og journalist.

Bjøl er søn af togfører H.M.I. Bjøl (død 1966) og hustru Johanne f. Nielsen, blev student fra daværende Rungsted Statsskole (Rungsted Gymnasium) 1937 og mag.art. 1948. Han var udenrigspolitisk medarbejder ved United Press 1938, Nationaltidende 1942, BBC i London 1944, Dagbladet Information 1945-59 og Politiken 1959. Under 2. verdenskrig flygtede han til London og blev en del af den illegale presse. For denne indsats modtog han Christian X's' Erindringsmedaille.

1963 blev han kst. professor i statskundskab ved Aarhus Universitet (fastansat 1967), hvor han stod for opbygningen af det nye fag international politik i årene frem til 1983. 1966 blev han dr.scient.pol. 1974 blev han optaget i Videnskabernes Selskab.

Erling Bjøls politologiske forfatterskab dækker især fransk og dansk udenrigspolitik, men han har også skrevet om historiske emner. Derudover har han i mange år været en kendt politisk kommentator i aviser og på fjernsyn. Bjøl udsendte i 1993-94 sine erindringer i to bind. 

I Hvorfor krig? (1998) og Hvordan fred? (2000) har Bjøl præsenteret historiske analyser af fænomenerne krig og fred. I Den franske forbindelse – fra Holger Danske til Sarkozy (2008) beskriver Bjøl forskelle i mentalitet og kultur mellem Frankrig og Danmark.

Hæder og priser 
 1993 Sven Henningsen-prisen
 1995 Publicistprisen
 1999 Drassows Legat
 2004 Den Berlingske Fonds Journalistpris
 2004 Ebbe Muncks Hæderspris

Forfatterskab 

 Erling Bjøl: "Den økonomiske imperialismeteori" (Nationaløkonomisk Tidsskrift, Bind 108; 1970) 
 Erling Bjøl: "Imperialismen i Århus" (Politica, Bind 4; 1971 - 3)

Kilder 
 Opslag i Modstandsdatabasen 
 Kraks Blå Bog 1974 

Historikere fra Danmark
Faglitterære forfattere fra Danmark
Selvbiografer fra Danmark
Ansatte ved Aarhus Universitet
Medlemmer af Videnskabernes Selskab
Personer fra Kalundborg
Modstandsfolk fra Danmark
Journalister ved Dagbladet Information
Journalister fra Danmark
Personer i Kraks Blå Bog
Journalister ved Politiken
Dansksprogede forfattere fra Danmark
Modtagere af Publicistprisen
Hundredårige
Hami

HAMI var en dansk forretningskæde, der i 1976 med 15 supermarkeder var landets tredjestørste. Da det gik bedst for HAMI var den bestyret af Egil Mikkelsen-Hansen; der døde 81 år gammel. Han blev kendt som manden med de mange HAMI-butikker. 19 filialer i alt kom han op på. De fleste placeret på sjælland, men to lå i Odense.

Egil Mikkelsen-Hansen havde ikke behov for at gøre sig synlig. Som en "grå eminence" i forretningsverdenen styrede han sine mange butikker med fra kontoret i Himmelev. Han opkøbte mange andre ejendomme, bl.a. Teknisk Skole i Roskilde, hvor kontoret også var placeret tæt på bopælen Frederiksborgvej 123.

Under HAMI's lager i Himmelev var vinbeholdningen alene på omkring 200.000 flasker.

Mikkelsen-Hansen efterlader sin arv til sine to børn, Anne og Steen. De har ikke haft interesse for at videreføre forretningen og de forskellige ejendomme blev hurtigt solgt fra.

Der var bl.a. butikker på følgende adresser:

Referencer 

Supermarkedskæder i Danmark
Jos Hooiveld

Jos Hooiveld (født den 22. april 1983 i Zeijen, Nederlandene), er en hollandsk fodboldspiller, der spiller for FC Twente som midterforsvarer. Hooiveld har i en periode spillet for den danske klub F.C. København.

Karriere 
Hooiveld begyndte sin professionelle karriere i den hollandske klub SC Heerenveen i 2002. Han opnåede 14 kampe for Heerenveen inden han blev udlånt til FC Zwolle i årene 2004-2005.

I 2006 spillede Hooiveld i Østrig 14 kampe for Kapfenberger SV, indtil han skiftede til den finske klub FC Inter Turku i sæsonerne 2007 og 2008. I sin tid i FC Inter spillede Hooiveld samtlige ligamatcher for holdet fra start til slut, og var med til at vinde den finske ligacup og det finske mesterskab i 2008. Har blev kåret til ligaens bedste forsvarsspiller i begge sæsoner. 

Han skiftede herefter til den svenske klub AIK Fotboll, hvor han i sin første sæson vandt den svenske liga og den svenske pokal-cup. Den 11. januar 2010 skiftede Hooived til den skotske klub Celtic F.C. på en 3,5 årig kontrakt for en transfersum på 15 millioner kroner. Opholdet i den skotske klub var dog plaget af skader, og Hooiveld fik kun 7 kampe for Celtic i 2010. 

I januar 2011 blev det offentliggjort, at Celtic havde indgået en lejeaftale med F.C. København om udleje til den danske klub på et halvt år med en option på køb. Trods 11 kampe for F.C. København i forårssæsonen valgte klubben ikke at udnytte købsoptionen.

Celtic udlejede herefter Hooiveld til Southampton F.C., hvor han spillede i efteråret 2011. I december 2011 opnåede Hooiveld fast kontrakt med klubben.

Eksterne henvisninger 

Fodboldspillere fra Holland
Fodboldspillere fra FC København
Fodboldspillere fra AIK Fotboll
Fodboldspillere fra SC Heerenveen
Fodboldspillere fra Celtic F.C.
Fodboldspillere fra Southampton F.C.
Fodboldspillere fra FC Inter Turku
Fodboldspillere fra FC Zwolle
Kawasaki

er en by i Japan. Den ligger på sydsiden af øen Honshu mellem Tokyo og Yokohama. Byen har  indbyggere og er den niende mest befolkede by i Japan. Byen er desuden tætbefolket med 9.901 indbyggere pr. km2. Den ligger i Kanagawa-præfekturet og udgør en del af Greater Tokyo og Keihin Industrial Area. 

Kawasaki er lokaliseret i et bælte der strækker sig omkring 30 km langs sydbredden af Tama River, som adskiller byen fra Tokyo. Den østlige del af bæltet er omkring JR Kawasaki Station, er flad og består primært af industriområder og tætbebyggede arbejderboligområder, den vestlige del ender i bjerge og har et mere forstadsagtigt præg. Kystlinjen langs Tokyobugten består primært af store industrikomplekser bygget på inddæmmet land.

Den vestlige del af Kawasaki er også kendt som Tama Hills og består primært af nyudviklede boligområder med forbindelse til Tokyo via. Odakyū Odawara Line og Tokyu Denentoshi Line. Området huser også adskillige universitetscampusser, forstadshandelskomplekser og lettere industrikomplekser.

Byens navn stammer fra 川 kawa = "flod" og 崎 saki = "lille halvø" eller "department".

Referencer

Eksterne henvisninger 

 Officielle hjemmeside
Ili (flertydig)

Ili kan henvise til flere steder:
 Ili er et autonomt præfektur for kasakher i Xinjiang i Folkerepublikken Kina.
 Ili (flod) er en flod der løber i Ili i Xinjiang i det nordvestlige Kina, og i det sydøstlige Kasakhstan (Almaty oblast).
Ili

Ili (kinesisk: 伊犁; pinyin: Yīlí; uighurisk: ئىلى; uighur-latin: Ili) er et autonomt præfektur for kasakher og ligger i Xinjiang i Folkerepublikken Kina. Det er opkaldt etter floden Ili. Hovedstaden er Gulja (Yining). Ili, der ligger vest for Mongoliet, syd for Rusland og øst for Kazakhstan har en grænse til udlandet på 2.000 km. Præfekturet har et areal på ca. 269.502 km², og en befolkning på 4.340.000 med en tæthed på 16 indb./km².

Administrative enheder 
Det autonome præfektur Illi har jurisdiktion over tre områder som ud over dets kerneområde også omfatter præfekturene Tacheng og Altay.

Kerneområdet består af 2 byamter (市 shì), 7 amter (县 xiàn) og et autonomt amt (自治县 zìzhìxiàn). Byamtet Kuitun udgør en eksklave adskilt fra kerneområdet af Tacheng.

Etnisk sammensætning 

Præfekturer i Xinjiang
Reince Priebus

Reinhold Richard "Reince" Priebus (født 18. marts 1972) er en amerikansk advokat, som i 2016 blev udnævnt til stabschef for Det Hvide Hus af Donald Trump og tiltrådte den 20. januar 2017. Tidligere blev han den 14. januar 2011 valgt som formand for Republicans National Committee, der er hovedbestyrelsen for Det Republikanske parti, hvor han sad indtil 2017. Fyret som stabschef og erstattet med John F. Kelly af Donald Trump den 28. juli 2017 efter længere tids pres via Twitter fra præsidenten selv, der ønskede, at Priebus sagde op.

Referencer

Eksterne henvisninger 

Politikere fra USA
Slå søm i

Slå søm i  er et værtshus- og markedsspil, der hovedsagelig foregår på barer og små bodegaer.

Regler 
Spillet, der varer 5-15 minutter, går  ud på at man står ved en træstub. Derefter får hver spiller et søm som man (ved hjælp af en hammer) skal slå ned i stubben med færrest antal slag.  Det blev først set i Minnesota i 1957, og er nu i USA  et varemærke med navn Hammerschlagen.

Kilder 

Spil og lege
No Logo

No Logo, med undertitlen Mærkerne, magten, modstanden, er en bog af den canadiske forfatter Naomi Klein, der blev udgivet i 2000.

Bogen blev udgivet kort efter protesterne ved WTO-møderne i Seattle 1999 og blev en af de mest indflydelsesrige bøger for alterglobaliseringsbevægelsen og en international bestseller.

Eksterne henvisninger 
 Officiel hjemmeside 

Litteratur fra Canada
Litteratur i 2000
John Boehner

John Andrew Boehner (født 17. november 1949 i Reading, Ohio) er en amerikansk republikansk politiker, der fra 2011 til 2015 var formand for Repræsentanternes Hus (Speaker of the House). 

Boehner meddelte den 25. september 2015, at han agtede at træde tilbage som speaker og udtræder af kongressen i slutningen af oktober. Den politiske udvikling gjorde, at han udskød valget og forblev på posten indtil hans efterfølger kunne vælges, efter at favoritten blandt mange republikanere, Paul Ryan havde meddelt at han ikke ønsker posten og hovednavnet, og Boehners favorit, Kevin McCarthy meldte sig ud af kampen. Hvilket efterfølgende alligevel fik Ryan ind i valget, som han vandt med 236 af stemmerne.

Kilder

Eksterne henvisninger 

 John Boehner  på Repræsentanternes Hus' side
 Kampagneside

Personer fra Ohio
Medlemmer af Repræsentanternes Hus i USA
Speaker i Repræsentanternes Hus
Joel Schumacher

Joel T. Schumacher (født 29. august 1939 i New York, død 22. juni 2020) var en amerikansk filminstruktør, manuskriptforfatter og filmproducent. Han var mest kendt for at have instrueret Batman Forever, Batman & Robin, Phone Booth, Falling Down og The Lost Boys.

Schumacher var åbent homoseksuel gennem det meste af sin karriere.

Filmografi 
 The Incredible Shrinking Woman (1981)
 D.C. Cab (a.k.a. Street Fleet) (1983)
 Kliken fra St. Elmo (1985)
 The Lost Boys (1987)
 Cousins (1989)
 Flatliners (1990)
 Dying Young (1991)
 Falling Down (1993)
 Klienten (1994)
 Batman Forever (1995)
 A Time to Kill (1996)
 Batman & Robin (1997)
 8mm (1999)
 Flawless (1999)
 Tigerland (2000)
 Bad Company (2002)
 Phone Booth (2003)
 Veronica Guerin (2003)
 The Phantom of the Opera (2004)
 The Number 23 (2007)
 Blood Creek (2009)
 Twelve (2010)
 Trespass (2011)

Referencer

Eksterne henvisninger 

 
 Joel Schumacher interview 

Filminstruktører fra USA
Filmproducere fra USA
Manuskriptforfattere fra USA
Batman & Robin

Batman & Robin er en amerikansk action-krimi, eventyr- og superheltefilm fra 1997 med George Clooney, Chris O'Donnell og Arnold Schwarzenegger i hovedrollerne. Andre centrale roller spilles af Uma Thurman og Alicia Silverstone.

Filmen blev dårlig modtaget af anmelderne, men blev til trods for det en ganske stor publikumssucces. Den blev den 12. mest indbringende film i USA i 1997 og 15 mest indbringende på verdensbasis.

Handling 
Batman (George Clooney) og Robin (Chris O'Donnell) står overfor to nye superskurke i denne fjerde Batman-film: Mr. Freeze (Arnold Schwarzenegger) og Poison Ivy (Uma Thurman). Disse to er den største udfordring hidtil overfor Batman og hans partner, Robin. Mr. Freeze har en koldblodig plan i gang. Han har til hensigt at nedfryse Gotham City og tilintetgøre byens indbyggere.

Om filmen

Anmelderne og publikum 
Batman & Robin fik hårde anmeldelser af anmelderne og har kun opnået 12% på Rotten Tomatoes og 28% på Metacritic. Den kendte amerikanske kritikere Roger Ebert mente at den hurtigt udviklede sig til en relativt uinteressant opfølger med hovedfokus på special-effectsene. Han gav den to ud af fire stjerner. The New York Times var en af få amerikanske aviser som udtrykte begejstring for filmen, mens Entertainment Weekly, San Francisco Chronicle, Variety og LA Weekly var blandet i sin kritik. Den blev dårlig modtaget af aviser som Newsweek, Los Angeles Times og Washington Post.

Til trods for dårlige kritik blev filmen en forholdsvis stor publikumssucces. Den indbragte $238 millioner på verdensplan, af dem $107 millioner i amerikanske biografer. Den blev den 12. mest indbringende film i USA i 1997 og den 15 mest indbringende på verdensplan.

Det kan ellers nævnes at den blev sett af 1,3 millioner i Frankrig og 1,2 millioner i Tyskland.

Priser og nomineringer 
Alicia Silverstone blev tildelt en Razzie Award i kategorien «værste kvindelige birolle» for sin indsats i filmen. Den blev nomineret til yderligere Razzier, blandt andet «værste film» og «værste instruktion». Chris O'Donnell og Uma Thurman blev tildelt hver sin Blockbuster Entertainment Award. Det kan ellers nævnes at filmen ble nomineret til tre Saturn Award, samt en Golden Reel ved Motion Picture Sound Editors, USA.

I rollerne 
 George Clooney: Batman/Bruce Wayne
 Chris O'Donnell: Robin/Dick Grayson
 Arnold Schwarzenegger: Mr. Freeze/Dr. Viktor Fries
 Uma Thurman: Poison Ivy/Dr. Pamela Isley
 Alicia Silverstone: Batgirl/Barbara Wilson
 Michael Gough: Alfred Pennyworth
 Pat Hingle: Commissioner James Gordon
 John Glover: Dr. Jason Woodrue
 Jeep Swenson: Bane
 Elle Macpherson: Julie Madison
 Vivica A. Fox: Ms. B. Haven
 Eric Lloyd: Junger Bruce Wayne
 Kimberly Scott: Observatoriums-Mitarbeiterin
 Sandra Taylor: Debütantin
 Ralf Möller: Asylum Guard
 Jesse Ventura: Arkham Asylum Guard
 Doug Hutchison: Golum
 Coolio: Banker
 Nicky Katt: Spike

Referencer

Eksterne henvisninger 
 

Actionfilm fra USA
Eventyrfilm fra USA
Amerikanske film fra 1997
Batman-film
Film fra Warner Bros.
Thomas F. Wilson

Thomas Francis Wilson (født 15. april 1959 i Philadelphia, Pennsylvania i USA) er en amerikansk skuespiller, forfatter, musiker, maler, voice-over kunstner og stand-up komiker. Han er bedst kendt for at spille Biff Tannen (og hans barnebarn Griff Tannen og oldefar Buford "Mad Dog" Tannen) i Tilbage til fremtiden-trilogien og Coach Ben Fredricks i Freaks and Geeks.

Udvalgt filmografi 
 The Heat (2013)
Tilbage til fremtiden
Tilbage til fremtiden II

Eksterne henvisninger 
 
 
 

Filmskuespillere fra USA
Tv-skuespillere fra USA
Komikere fra USA
Becky Ann Baker

Becky Ann Baker (født 17. februar 1953) er en amerikansk skuespillerinde, der måske er bedst kendt for sin skildring af Jean Weir i den Emmy Award-vindende komedieserie Freaks and Geeks. Siden 1990 har hun været gift med skuespilleren Dylan Baker.

Eksterne henvisninger 
 

Skuespillere fra Kentucky
Sophus Danneskiold-Samsøe

Sophus Danneskiold-Samsøe er det anvendte navn om flere personer:

 Sophus Danneskiold-Samsøe (1804-1894) (1804-1894) – dansk greve, godsejer, ordensskatmester og generaldirektør for Post- og Telegrafvæsenet (fulde navn: Magnus Otto Sophus)
 S. Danneskjold-Samsøe (1874-1961) – dansk greve og maler (Adam Sophus Danneskjold-Samsøe)
 Sophus Danneskiold-Samsøe (1900-1966) (1900-1966) – dansk lensgreve og overdirektør for Gisselfeld (fulde navn: James Christian Carl Sophus)